111

Ákvæðið felur í sér innleiðingu á 2. undirgrein 2. mgr. 50. gr. UCITS og er samhljóða ákvæði í 2. mgr. 31. gr. gildandi laga um verðbréfasjóði. Í 4. mgr. 50. gr. UCITS, sbr. lið 17) í 11. gr. Omnibus I, er gert ráð fyrir því að ESMA sé heimilt að þróa tæknilega eftirlitsstaðla hvað varðar fjárfestingarheimildir samkvæmt ákvæði þessu sem verði samþykktir af framkvæmdastjórn ESB, sbr. 2. undirgrein 4. mgr. 50. gr. Reglugerð um fjárfestingarheimildir verðbréfasjóða, innlausn, markaðssetningu erlendra sjóða og upplýsingagjöf, nr. 1166/2013, innleiðir tilskipun 2007/16/EB um framkvæmd til- skipunar ráðsins 85/611/EBE um sameiginlega fjárfestingu í framseljanlegum verðbréfum (UCITS) að því er varðar útskýringu á tilteknum skilgreiningum.

Um 65. gr.

- 1. mgr. er samhljóða 1. mgr. 32. gr. gildandi laga um verðbréfasjóði.

2. mgr. innleiðir b-lið 1. undirgreinar 2. mgr. 50. gr. UCITS og er samhljóða 2. mgr. 32. gr. gildandi laga um verðbréfasjóði. 64. gr. frumvarpsins kemur auk þess í veg fyrir fjárfest- ingar í hrávörum.

Um 66. gr. Ákvæðið innleiðir hluta 51. gr. UCITS og kveður á um áhættustýringu vegna afleiðu- viðskipta verðbréfasjóðs, en sambærilegt ákvæði er í 34. gr. gildandi laga um verðbréfasjóði. Hér er þó lagt til ítarlegra ákvæði en er í gildandi lögum til að gæta samræmis við UCITS. 1. mgr. er innleiðing á 2. undirgrein 1. mgr. 51. gr. UCITS. 2. mgr. er innleiðing á 3. og 4. undirgrein 1. mgr. 51. gr. UCITS. 3. mgr. er innleiðing á 2. mgr. 51. gr. UCITS. Um nýmæli er að ræða, en í ákvæðinu er vísað til fjárfestingaraðferða og er þar átt við bæði aðferðir og fjármálagerninga sem nýtt eru í tilgangi sjóðastýringar. Hér undir geta til að mynda fallið verðbréfalán og samningar um endurhverf verðbréfaviðskipti. Ef afleiða er notuð í þessu skyni gilda önnur ákvæði frum- varpsins sem um afleiður gilda, t.d. varðandi skilyrði og takmörk. Evrópska verðbréfamark- aðseftirlitsstofnunin (ESMA) hefur gefið út viðmiðunarreglur um þetta sem gilda til fyllingar ákvæðum UCITS (Guidelines on ETFs and other UCITS issues). Í gildandi lögum er kveðið á um heimildir til verðbréfalána sem hluta af eðlilegri áhættustýringu verðbréfasjóðs en lagt er til að það ákvæði falli brott til að gæta samræmis við UCITS-tilskipunina. 4. og 5. mgr. eru innleiðing á 3. mgr. 51. gr. UCITS. Í gildi eru viðmiðunarreglur forvera ESMA um útreikninga á heildaráhættu o.fl. sem gilda til fyllingar þessu ákvæði UCITS ( CESR's Guidelines on Risk Measurement and the Calculation of Global Exposure and ) Counterparty Risk for UCITS . Framkvæmdastjórn ESB hefur skv. 4. mgr. og 5. mgr. 51. gr. UCITS, sbr. lið 18) b) í 11. gr. Omnibus I, heimild til þess að setja framseldar gerðir sem lúta nánar meðal annars að nákvæmu og sjálfstæðu mati rekstrarfélags á virði afleiða, efni og verklagi við tilkynningar á tegundum afleiða, undirliggjandi áhættu, magnbundnum takmörkum og aðferðum sem hafa verið valdar til að meta áhættu sem tengist viðskiptum með afleiður og um heildaráhættu verðbréfasjóðs vegna afleiðna. Tilskipun framkvæmdastjórnarinnar 2010/43/ESB gildir til fyllingar ákvæðum UCITS hvað varðar efni 1. mgr. 51. gr. tilskipunarinnar um áhættustýr- ingu. Tilskipunin var innleidd í íslenskan rétt með reglugerð 471/2014, um skipulagskröfur rekstrarfélaga verðbréfasjóða (þ.m.t. um hagsmunaárekstra, viðskiptahætti, áhættustýringu og inntak samkomulags milli vörslufyrirtækis og rekstrarfélags).